

                                                                      Anexa nr. 1 la HCL nr. _____/26.02.2025
DOCUMENTAȚIE DE ATRIBUIRE 
PENTRU LICITAŢIA ORGANIZATĂ DE PRIMĂRIA COMUNEI POIANA MĂRULUI PENTRU ÎNCHIRIEREA UNUI SPAȚIU ÎN SCOPUL ÎNFIINȚĂRII UNUI CENTRU DE RECOLTARE ANALIZE MEDICALE ÎN CLĂDIREA CĂMINULUI CULTURAL DE LA ADRESA DIN COMUNA POIANA MĂRULUI STR. PRINCIPALĂ NR. 188, jud. Brașov 
I. CAIET DE SARCINI
INTRODUCERE
Prezenta documentație de atribuire prezintă informațiile generale privind închirierea unui spațiu în suprafață de 27 de mp situat la etajul Căminului Cultural de la adresa din Comuna Poiana Mărului, str. Principală nr. 188, informațiile generale privind organizarea și desfășurarea procedurii de licitație publică, instrucțiunile privind elaborarea și prezentarea ofertelor, informații privind criteriile de atribuire aplicate pentru stabilirea ofertei câștigătoare, instructiuni privind modul de utilizare a căilor de atac și clauzele contractuale obligatorii.

           Aceasta documentatie de atribuire are ca obiect inchirierea inchirierea unui spatiu în suprafață de 27 de mp situat la etajul Caminului Cultural, înscrisă în CF 100039 (provenită din conversia de pe hârtie a CF 1853) a Comunei Poiana Mărului astfel:

· La poziția A1 sub nr. CAD 100039 – Teren în suprafață de 1.937 mp;

· La poziția A1.2 sub nr. CAD 100039-C2 – Camin Cultural
Spatiul se inchiriaza cu destinatia de CENTRU RECOLTARE ANALIZE MEDICALE perioada de inchiriere fiind de 5 ani cu posibilitatea de prelungire pentru inca 1 an in baza contractului de inchiriere care urmeaza sa fie incheiat. 
Date despre proprietara:

· UAT COMUNA POIANA MARULUI (PROPRIETATE PUBLICA), jud. Brasov;

· Sediul: Strada Laterala nr. 224, comuna Poiana Marului, județul Brașov

· Cod poștal: 507160
· Telefon: 0368008176;
· Fax: 0368008177
· E-mail: primariapoianamarului@yahoo.com 
· Reprezentant legal: Alexandru Catalin PERSOIU – Primar 
A. DATE DESPRE PROPRIETATE:
Cladirea din care face parte spatiul oferit la inchiriere este situata la adresa din Comuna Poiana Marului str. Principală nr. 188, fiind inscrisa in înscrisă în CF 100039 (provenită din conversia de pe hârtie a CF 1853) a Comunei Poiana Mărului astfel:

· La poziția A1 sub nr. CAD 100039 – Teren în suprafață de 1.937 mp;

· La poziția A1.2 sub nr. CAD 100039-C2 – Camin Cultural
Cladirea are regim de inaltime: P+E
Cladirea a fost edificata in anul 1970 fiind reabilitată in 2 perioade;
Cladirea este structurată astfel:

Parter: sală multifuncțională, bucătărie, cameră frigorifică, 5 debarale, 3 holuri, casa scărilor, 4 grupuri sanitare;

Etaj: 6 camere, 2 holuri, sală festivități, bibliotecă, debara, sas si hol casa scării.

· Structura cladirii: fundatie de beton, ziduri portanta de caramida, planseu de beton peste parter, sarpanta lemn cu invelitoare din tabla

· Spatiul oferit la inchiriere are următoarele caracteristici:

· Suprafață utilă: 27 mp;

· Finisaje spatiii: usă intrare PVC, fereastre PVC cu geam termoizolant zugraveli lavabile, pardoseală acoperită cu linoleum. 
· Utilitatile spatiului: electricitate, incalzire centralizata cu corpuri radiante din otel.
· Centrala termică pe gaz este amplasată la parterul constructiei, plata gazului consumat realizandu-se de catre chiriasi pausal, repartizarea sumei realizandu-se in functie de suprafata c inchiriata a fiecarui birou la care se adauga cota din spatiile comune (grupuri sanitare, si holuri-casa scarii);
· Deasemenea energia electrica si se achita pausal proportional suprafetei inchiriate la care se adauga cota de uz comun care revine spatiului inchiriat. 

Cadrul legislativ:

·  Prevederile art. 332-342 din Codul administrativ aprobat prin OUG 57/2019;
· HCL _____/26.02.2025 privind aprobarea închirierii unui spatiu din cadrul Căminului Cultural Poiana Mărului cu destinația de centru de recoltare analize medicale 
B. CONDITIILE GENERALE DE ORGANIZARE SI PARTICIPARE LA LICITATIEI
(1) Perioada pentru care se inchiriaza spatiul: 5 ani cu posibilitatea de prelungire pentru inca 1 an.
(2)    Locatarul vor putea sa foloseasca spatiul doar pentru destinatia pentru care a fost inchiriat si anume: “CENTRU RECOLTARE ANALIZE MEDICALE”, autorizarea din punct de vedere legal a prestarii respectivei activitati fiind strict responsabilitatea chiriasului.

(3)  Inchirierea se realizeaza prin licitatie publica in plic inchis adjudecarea realizandu-se la pretul cel mai mare oferit in lei/mp/luna.
(4) Licitatia se desfasoara in plic inchis;
(5) Ofertantii vor depune documentele solicitate pentru participare la Registratura Primariei Poiana Marului, pana cel tarziu la data de a data de 28.03.2025 ora 1400.
(6) Pretul minim de pornire a licitatiei: 20 lei/mp/luna
C. CONDITII CONTRACTUALE

1. Pentru neachitarea chiriei in termenul stabilit se vor calcula majorări de intârziere de 0,1% pe zi începând cu ziua imediat următoare termenului de scadență și până la data stingerii sumei datorate, inclusiv. 

2. Garanția de buna executie a contractului este obligatorie și reprezinta contravaloarea a 2 chirii.
3. Neplata chiriei, precum și orice altă prevedere încălcată referitoare la neîndeplinirea obligațiilor contractuale de către titularul dreptului de închiriere dau dreptul autorității publice locale la reținerea contravalorii acesteia din garanție. Titularul dreptului de închiriere este obligat să reîntregească garanția.

4. Locatarul va achita anual taxa pe cladire, proportional cu suprafața ocupată conform procentelor stabilite de consiliulul local.
5. Pe toata durata executarii contractului locatarul are obligatia de realizare la timp si in bune conditii a lucrarilor de intretinere si reparatii normale. 
6. Locatarul este obligat să exploateze spaţiul cu respectarea condiţiilor impuse de normele P.S.I şi celelalte reglementări legale în vigoare. 
7. La incetarea inchirierii, bunurile proprietatea locatorului raman in proprietatea sa.
8. INCETAREA SI REZILIEREA CONTRACTULUI 
8.1 Contractul de inchiriere inceteaza in urmatoarele situatii: 
a) la data expirarii perioadei de valabilitate pentru care a fost incheiat;
b) prin acordul partilor.
c)prin renuntare de catre locatar prin notificare scrisa cu 30 de zile inainte de data la care se doreste incetarea contractului de inchiriere. 
s) cand intervine o cauză de forta majora constatata şi invocata in condiţiile legii.
8.2 Rezilierea contractului intervine în următoarele situaţii:
a) neachitarea chiriei pentru 2 luni consecutive.
 b) nerealizarea la termen de catre locatar a investitiilor la care s-a obligat;

c) nerespectarea destinatiei spatiului ori a obligatiilor prevazute in contractul de inchiriere.
8.3 Masura rezilierii contractului se va lua in urma unui preaviz adresat locatarului si se va pune in aplicare dupa 10 zile lucratoare de la data primirii acestuia de catre locatar, in cazul in care situatia care a impus rezilierea a ramas neschimbata.
8.4 Rezilierea contractului nu va avea nici un efect asupra obligaţiilor deja scadente între parţi.
8.5 Incetarea contractului de inchiriere se considera realizata dupa achitarea tuturor datoriilor financiare existente si predarea spatiului pe baza de proces verbal.
8.6 Locatarul este obligat, fară alta formalitate, ca la expirarea termenului pentru care a fost încheiat contractul sa elibereze in termen de 5 zile bunul inchiriat. In acelasi termen de 5 zile trebuie eliberat bunul inchiriat si in cazul rezilierii ori expirarii termenului de preaviz de 10 zile acordat de locator.
8.7. După expirarea termenului de 5 zile prevazut la pct. 8.6. locatorul procedează, fara îndeplinirea altor formalitati, la evacuarea locatarului, pe cheltuiala acestuia, locatarul fiind de drept in intarziere la expirarea termenului pentru care s-a încheiat contractul, conform art.1523 din Codul Civil Român.
9. ALTE CLAUZE
9.1 Locatarul este obligat sa obtina toate autorizatiile de functionare eliberate de forurile competente inainte de inceperea activitatii, fiind singurul raspunzator pentru respectarea tuturor prevederilor legale in domeniu.
9.2 Locatarul nu poate subinchiriafara acordul locatorului,in totalitate sau partial, spaţiul ce face obiectul contractului de inchiriere.
9.3 Locatarul este obligat sa achite impozitele si taxele locale stabilite conform Codului Fiscal si celorlalte reglementari legale in vigoare.
II. FISA DE DATE

A. CONDITII DE PARTICIPARE LA LICITATIE
1.  Forma de licitatie este licitatie publica cu plic inchis.
2. Solicitantii au posibilitatea sa vizioneze spatiul/spatiile de care sunt interesati si este cuprins in cadrul licitatiei deplasandu-se in teren sau sa solicite proprietarului informatii despre acesta.
3. PARTICIPANTII LA LICITATIE.
3.1 Au dreptul de a participa la licitație persoane juridice care indeplinesc cumulativ urmatoarele conditii:
a) au plătit toate taxele privind participarea la licitație, inclusiv garanția de participare;
b) au depus oferta sau cererea de participare la licitație, împreună cu toate documentele solicitate si în termenele prevăzute în documentația de atribuire;
c) au îndeplinite la zi toate obligațiile exigibile de plată a impozitelor, a taxelor și contribuțiilor către bugetul consolidat al statului și către bugetul local;
d) persoanele juridice care nu se afla în stare de insolvență, faliment sau lichidare.
3.2. Nu au dreptul să participe la licitație ofertantii care a fost desemnati câștigători la o licitație publică anterioară privind bunurile statului sau ale unităților administrativ-teritoriale în ultimii 3 ani, dar nu au încheiat contractul ori nu au plătit prețul, din culpă proprie. Restricția operează pentru o durată de 3 ani, calculată de la desemnarea persoanei respective drept câștigătoare la licitație.

4. INSCRIEREA LA LICITATIE
4.1. Documentația de atribuire se poate obtine de la compartimentul achizitii din cadrul Primariei Poiana Marului;

4.2. Documentatia de atribuire, cuprinzand caietul de sarcini, fisa de date, contractul-cadru de inchiriere, formulare si modele de documente, va putea fi achizitionata contra-cost de la sediul Primariei Poiana Marului; 

4.3. Persoana interesată poate solicita clarificări privind documentația de atribuire pana cel tarziu cu 2 zile lucratoare inainte de data-limita pentru depunerea ofertei.
4.4. Ofertele se redactează în limba romană si vor fi elaborate în conformitate cu prevederile documentației de atribuire.
4.5. Pentru a participa la licitatie solicitantii trebuie sa depuna la Registratura Primariei Poiana Marului pana la data limita de depunere 28.03.2025 ora 1400, oferta constand in două plicuri sigilate, unul exterior și unul interior, care se înregistrează de autoritatea contractantă, în ordinea primirii lor, precizându-se data și ora.
4.6. PLICUL EXTERIOR - Pe plicul exterior se va indica obiectul licitației (SPAȚIU CENTRU RECOLTARE ANALIZE MEDICALE), denumirea si adresa ofertantului. 
Plicul exterior va fi insotit de Adresa de inaintare – Formular 1

Plicul exterior va trebui să conțină: 

PERSOANE JURIDICE – SOCIETATI COMERCIALE 

· fișă cu informații privind ofertantul și o declarație de participare, semnată de ofertant, fără îngroșări, ștersături sau modificări – ORIGINAL - Formular 3
· Copie CUI;
· Copie de pe dovada achitarii contravalorii documentatiei de atribuire de 100 lei

· Copie de pe dovada achitarii garantiei de participare de 1.080 lei;

· Certificat constatator eliberat de ORC cu cel mult 10 zile anterioare depunerii dosarului pentru licitatie
· Copie de pe ultima forma actualizata a actului constitutiv;

· Copie CI pentru reprezentantul care participa la licitatie

· Hotararea AGA /decizia Asociatului Unic prin care se aproba participarea societatii la licitatie si numele peroanei desemnate sa reprezinte societatea la licitatie. - in original;
· Declaratie pe propria raspundere raspundere a reprezentantului legal al societatii – ORIGINAL - Formular 4 prin care atesta urmatoarele:
· ca a luat la cunostinta despre prevederile documentatiei de atribuire si ale contractului de inchiriere;
· ca impotriva societatii comerciale nu s-a deschis procedura insolventei/reorganizarii judiciare sau falimentului.

· ca nu se afla in situatia de a fi fost desemnată câștigătoare la o licitație publică anterioară privind bunurile statului sau ale unităților administrativ-teritoriale în ultimii 3 ani, dar nu a încheiat contractul ori nu a plătit prețul, din culpă proprie. Restricția operează pentru o durată de 3 ani, calculată de la desemnarea persoanei respective drept câștigătoare la licitație.
· Declaratia model 5 privind acordul pentru prelucrarea datelor cu caracter personal
· certificat fiscal care sa ateste ca solicitantul nu figureaza cu datorii la plata impozitelor si taxelor locale (ITL Poiana Marului), in termen de valabilitate- ORIGINAL;
· certificat fiscal care sa ateste ca solicitantul nu figureaza cu datorii la plata obligatiilor la bugetul de stat, in termen de valabilitate – ORIGINAL
In plic se depun toate documentele solicitate mai sus. Lipsa oricarui document solicitat prin caietul de sarcini, va atrage dupa sine descalificarea ofertantului.
4.7. PLICUL INTERIOR - Pe plicul interior, care conține oferta propriu-zisă, se înscriu denumirea ofertantului, precum și adresa acestuia.
4.8. Oferta de pret va fi depusă într-un singur exemplar care trebuie să fie semnat de către ofertant- declaratie prelucrare date personale – ORIGINAL - Formular 2
4.9. Oferta de pret consta in suma oferita exprimata in lei/mp in functie de care se calculeaza chiria spatiului, cel putin egala cu pretul minim de pornire aprobat de 20 lei/mp/luna
4.10. Oferta are caracter obligatoriu din punct de vedere al conținutului de la data limita de depunere a ofertelor până în momentul finalizarii procedurii prin anularea acesteia sau încheierea contractului de inchiriere.
4.11. Contravaloarea Documentatiei de atribuire in valoare de 100 lei şi a garantiei de participare la licitatie in suma de 1.080 lei se vor achita la caseria Primăriei Primariei Poiana Marului. 
B. DESFASURAREA LICITATIEI.
Licitatia publica in plic inchis se va desfasura la sediul Primariei Comunei Poiana Marului sala de sedinte a Consiliui Local in data de 31.03.2025 de la ora 1000 
        Licitatia publica se va desfasura doar in conditiile in care au în urma publicării anunţului de licitaţie au fost depuse cel puţin două oferte valabile, in caz contrar procedura fiind anulata si se va organiza o noua procedura de licitatie in data de 07.04.2025. In aceasta situatie procedura de licitatie se va desfasura si in conditiile depunerii unei singure oferte, sub conditia ca ofertantul sa prezinte o eferta de pret cel putin egala cu pretul de pornire a licitatiei si anume: 20 lei/mp/luna. Pentru cea de a doua procedura de licitatie ofertantul /ofertantii vor trebui sa depuna documentele mentionate la punctele 4.7 si 4.8 din prezenta documentatie pana cel tarziu in data de 04.04.2025 ora 14.00, licitatia urmand sa aiba loc in aceasta situatie in data de 07.04.2025 incepand cu ora 1000
La data, ora si locul anuntat se vor prezenta numai membrii comisiei de evaluare si ofertantii/ofertantul sau imputernicitii acestora. Este interzisa participarea altor persoane straine sau insotitorii ofertantilor.
Comisia de evaluare a ofertelor va deschide plicurile in prezenta ofertantilor, numai dupa ce acestia au verificat integritatea plicurilor, dupa care se procedeaza la verificarea existentei tuturor documentelor cerute.
In conditiile in care comisia de evaluare constată ca plicul unui ofertant nu contine toate documentele obligatorii impuse prin prezenta documentatie, respectivul ofertant va fi descalificat si obligat sa paraseasca sala de licitatie. 

Comisia de evaluare va intocmi un proces verbal in care se vor consemna datele de identificare ale ofertantului/ofertantilor, documentele de eligibilitate depuse de acestia, eventualele descalificari, obiectiunile formulate de ofertanti cu privire la procedura de licitatie, document care va fi semnat in mod obligatoriu de catre toti ofertantii. 

Ofertantul care refuza semnarea procesului verbal de licitatie pierde garantia de participare la licitatie depusa.
          Deschiderea plicurilor interioare se face numai după semnarea procesului-verbal de către toţi membrii comisiei de evaluare şi de către ofertanţi. 
Pentru continuarea desfăşurării procedurii de licitaţie este necesar ca, după deschiderea plicurilor exterioare, cel puţin două oferte să întrunească condiţiile de eligibilitate stabilite prin prezenta documentatie. In caz contrar procedura se anuleaza si se va organiza o noua licitatie care se va putea desfasura si in conditiile existentei unei singure oferte care indeplineste conditiile de eligibilitate. 

Dupa ce comisia de evaluare verifica existenta documentelor din plicul exterior se continua procedura cu ofertantii acceptati cu deschiderea plicului interior care cuprinde oferta financiara, urmand sa fie declarat adjudecatar ofertantul care a prezentat cea mai mare chirie/mp/luna, superioara celei de plecare la licitatie (20 lei/ mp/ lună).
         Oferta financiara are caracter obligatoriu, din punct de vedere al conţinutului, pe toată perioada de valabilitate cuprinsa intre momentul deschiderii ofertei si pana la momentul incheierii contractului de inchiriere, contract care se va incheia in cel mult 20 de zile de la comunicarea anuntului de atribuire a contractului.
Oferta financiara va fi respinsa de comisia de evaluare daca valoarea chiriei ofertite este mai mica decat valoarea celei de la care s-a plecat in licitatie, respectiv 20 lei/mp/luna.

In cazul in care exista doi ofertanti care au oferit acelasi pret maxim va fi declarat adjudecatar ofertantul care a inregistrat mai repede oferta sa la Registratura Primariei Poiana Marului.
In caz de neadjudecare sau in cazul in care ofertantul castigator nu semneaza contractul de inchiriere autoritatea contractanta va organiza o noua licitatie in conditiile legii. 
C. PROCEDURA DE CONTESTARE A LICITATIEI:
Prin inscrierea la licitatie toate conditiile impuse de documentatia de atribuire se considera insusite de catre ofertanti.

Eventualele contestatii cu privire la modul de desfasurare a licitatiilor vor putea fi formulate de ofertanti si depuse la Registratura Primariei Poiana Marului in termen de cel mult 2 zile de la comunicarea rezultatelor licitatiilor, urmand ca acestea sa fie solutionate de Comisia special numita de Consiuliul Local in acest sens in termen de cel mult 5 zile.
Soluţionarea litigiilor apărute în legătură cu atribuirea, încheierea, executarea, modificarea, încetarea contractului de inchiriere si acordarea de despăgubiri se solutioneaza pe cale amiabila, iar in caz contrar, litigiile se solutioneaza potrivit prevederilor legii contenciosului administrativ nr. 554/2004, cu modificările ulterioare, de catre instanta de judecata.
Contractul se va incheia nu mai curand de 20 de zile de la comunicarea rezultatelor licitatiei.
9. DISPOZITII FINALE
9.1 Drepturile si obligatiile partilor se stabilesc prin contractul de inchiriere.
ANEXE DOCUMENTATIE DE ATRIBUIRE:
· PROPUNEREA DE CONTRACT DE INCHIRIERE;

· FORMULARE SI MODELE DE DOCUMENTE

PREȘEDINTE DE ȘEDINȚĂ



           CONTRASEMNEAZĂ,








                      p. SECRETAR GENERAL

        Adrian CRĂCIUN                                                                    Daniel Leonte POPA
CONTRACT DE ÎNCHIRIERE
nr. -__/____04.2025
Prezentul Contract de închiriere (“Contractul”) s-a încheiat la data de  _____________ (”Data Semnării”) între:

UAT POIANA MĂRULUI cu sediul în Comuna Poiana Mărului, str. Principală nr. 189, tel./fax 0268228040, cod fiscal 4777272, avand  iban _____ ____ ____ ____ _____ _____ reprezentată deschis la Trezoreria Operativa Rasnov prin primar PERSOIU CATALIN ALEXANDRU (denumita în continuare ”Locator”)

1. _________________________________   (denumită în continuare ”Locatar”).

AVÂND ÎN VEDERE CĂ Locatorul este titularul dreptului de proprietate asupra spatiului nr. 5 in suprafata de 27 mp dispus pe partea dreaptă a holului de la etajul imobilului de la adresa din Comuna Poiana Marului str. Principală nr. 188, inscris in CF 100039 (provenita din conversia de pe hartie a CF 1853) a Comunei Poiana Marului astfel:

· La pozitia A1 sub nr. CAD 100039 Teren in suprafata de – 1.937 mp;

· La pozitia A1.2 sub nr. CAD 100039-C2 – Camin Cultural;

denumita in continuare (”Proprietatea”);
AVÂND ÎN VEDERE ca Locatorul doreste să închirieze Locatarei Locaţia, astfel cum este definită în prezentul Contract de Închiriere, iar Locatarul doreşte să inchirieze Locaţia de la Locator, în termenii şi condiţiile prevăzute în acest Contract;

 părţile sunt de acord după cum urmează:

Secţiunea 1. Locaţia.

Locatorul închiriază Locatarului iar Locatarul primeşte de la Locator în inchiriere spatiul nr.  ____ in suprafata de 27 mp dispus pe partea dreaptă a holului de la etajul imobilului de la adresa din Comuna Poiana Marului str. Principală nr. 188, inscris in CF 100039 ( provenita din conversia de pe hartie a CF 1853) a Comunei Poiana Marului astfel:

· La pozitia A1 sub nr. CAD 100039 Teren in suprafata de – 1.937 mp;

· La pozitia A1.2 sub nr. CAD 100039-C2 – Camin Cultural;

Secţiunea 2.  Termen.

a) Termenul (“Termenul”) prezentului Contract de închiriere va fi de 5 ani cu posibilitatea de prelungire de inca 1 an cu excepţia cazului în care acesta încetează mai devreme, în conformitate cu acest Contract de Închiriere. 

Secţiunea 3. Chiria si investitia
(a) De la Data Începerii Locaţiunii, Locatara  va achita Locatorului, pe durata Termenului o chirie lunară în valoare de ____________ lei;
(b) Pretul chiriei va fi actualizat doar cu aprobarea Consiliului local. 
(c)  Locatara va platii chiria pana cel tarziu in data de 10 ale lunii pentru luna respectiva. Plata se va putea realiza in numerar la casieria Primariei Poiana Marului sau prin virament bancar in contul locatorului ____ ____ ____ _____ ____ ____ deschis la Trezoreria Operativa Rasnov.
(d) pe langa chirie locatarul se obliga sa plateasca taxa pe cladire aferenta spatiului inchiriat, astfel cum a fost ea stabilita de consiliul local in conditiile codului fiscal. 
Secţiunea 4.  Folosinţa permisă.

(a) În conformitate cu termenii şi condiţiile prezentului Contract de Închiriere, Locatarul va avea dreptul la folosinţa exclusivă a Locaţiei 

(b) Locaţia va fi folosită de Locatara pentru CENTRU DE RECOLTARE ANALIZE MEDICALE . 

(c)Activitatea menţionata mai-sus vor fi denumite în continuare ”Folosinţa Permisă”, autorizarea activitatii din punct de vedere legal fiind strict responsabilitatea locatarului.

 (d) Locatara va folosi Spaţiul într-un mod care nu va interfera, în mod negativ, cu folosirea ceilalti chiriasi din curtea proprietatii  cu respectarea deplină a regulilor de conduita normale.


Secţiunea 5.  Facturi utilitati.
(a) plata utilitatilor ( apa, gaz, electricitate ) se va realiza  de catre locatar in mod pausal, repartizarea sumei realizandu-se in functie de suprafata construita inchiriata a fiecarui birou la care se adauga cota din spatiile comune ( grupuri sanitare, si holuri-casa scarii);

b) Locatarul va achita pe durata Termenului, lunar valoarea consumului de utilitati aferente Locatiei. 

(c) Locatarul are obligatia de a incheia contract de salubrizare cu operatorul local de salubrizare .


Secţiunea 6. Garanţia.
a) In termen de cel mult 5 zile de la data semnării  prezentului contract Locatarul va achita  Locatorului in contul indicat de acesta sau la caseria acestuia in preambulul prezentului contract sau in numerar , suma de ______  lei , reprezentand contravaloarea a doua chirii, suma ce reprezinta garantia de buna executie a contractului.

b) La data ivirii unui Caz de culpă al Locatarei, conform definiţiei din prezentul Contract de Închiriere, Locatorul poate, fără ca acest lucru să afecteze orice alt remediu asigurat de prezentul Contract de Închiriere sau de lege, să trimită Locatarei o înştiinţare scrisă privind încălcarea contractuală respectivă şi să acorde acestuia 5 zile lucrătoare pentru remediere, după care Locatorii pot folosi garanţia respectivă, în măsura necesară pentru acoperirea sumelor restante ale Chiriei, Părţii Locatarei din  facturile de de utilitati sau a altor plăţi sau a altei sume datorate în baza răspunderii Locatarei ca urmare a apariţiei Cazului de culpă a Locatarei. Locatara va achita Locatorului, la cerere, suma care a fost imputată, în vederea readucerii garantiei la valoarea necesară la acea dată, conform prezentului Contract de închiriere. Soldul garantiei va fi returnat de către Locatori Locatarului, în termen de 1 luna de la încetarea prezentului Contract de Închiriere, cu condiţia ca toate obligaţiile Locatarei în baza prezentului Contract de Închiriere să fi fost îndeplinite spre satisfacţia deplină a Locatorului

c) In cazul in care garantia nu acopera sumele restante ale Chiriei sau a altor plăţi sau a altei sume datorate în baza răspunderii Locatarei ca urmare a apariţiei Cazului de culpă a Locatarei, locatara se obliga sa achite diferentele in termen de 5 zile de la momentul comunicarii cazului de culpa de catre Locator

Secţiunea 7. Predarea
a) La Data Începerii Locaţiunii, Proprietara  vor preda Locatarului, sub conditia ca aceasta face dovada achitarii sumei de _______ lei prevazuta la sectiunea 6 lit a) iar Locatarul va accepta de la Locator posesia Locaţiei, în esenţă în starea descrisă în Procesul verbal de predare primire ce constituie anexa 1 la prezentul contract.  

b) Procesul-verbal de predare-primire va fi semnat la predare, în vederea confirmării stării Locaţiei la data predării respective (”Procesul-verbal de Predare-Primire”), după inspectarea Locaţiei. Procesul-verbal de Predare-Primire va fi ataşat la prezentul Contract drept Anexa 1

c) Locatarul va primi 1 cheie a spatiului la Data Începerii Locaţiunii. Orice seturi suplimentare de chei vor fi realizate pe cheltuiala acestuia. Locatara este obligata să nu schimbe încuietorile Locaţiei, decât pe bază de înţelegere reciprocă, şi va fi obligata să informeze Locatorul în scris cu privire la fiecare set de chei suplimentar aflat în posesia sa, precum şi să asigure reprezentantilor Locatorului posibilitatea de acces  la Locaţie în caz de urgenţă. Toate cheile vor fi returnate Locatorului  la data returnării Locaţiei către acestia.

Secţiunea 8. Reparaţii şi întreţinere
a) locatarul se obliga sa realizeze pe cheltuiala sa lucrarile de modernizare si de racordare a spatiului la utilitati.

b)  Locatarul se obliga sa foloseasca spatiul ca un bun proprietar, sa-l intretina si sa nu-i produca stricaciuni, precum si sa nu efectueze nici un fel de lucrari de modificare, imbunatatire fara acordul expres al locatorului.
c) cIn cazul in care, in spatiul inchiriat, se produce o stricaciune sau defectiune majora, locatara se obliga sa anunte locatorul in maxim 24 ore de cand a luat cunostinta despre aceasta, in caz contrar urmand sa suporte cheltuielile aferente reparatiilor.
.Secţiunea 9. Modificări.
(a) Locataul nu va putea efectua nici un fel de modificări, sau îmbunătăţiri sau nu va modifica Locaţia în alt fel (“Modificările”) fără consimţământul scris prealabil al Locatorului . 

(b) La expirarea sau încetarea înainte de termen a prezentului Contract de Închiriere, toate Modificările vor deveni proprietatea Locatorului, iar acesta nu va fi obligat să ramburseze Locatarei nici o parte din valoarea sau costul acestora, cu excepţia cazului în care acest lucru a fost în mod explicit convenit în scris, înainte de începerea lucrărilor. Cu toate acestea, Locatorul vor avea dreptul să solicite Locatarei să îndepărteze orice Modificări; în acest caz, Locatara va îndepărta Modificările înainte de expirarea sau încetarea înainte de Termen a prezentului Contract de Închiriere. 

Secţiunea 10. Sub-închiriere.
(a) Termenii şi condiţiile prezentului Contract de Închiriere sunt oferite exclusiv Locatarului si prin urmare, Locatara nu are dreptul sa   sub-închirieze integral sau parţial spatiul inchiriat. 

Secţiunea 11.  Despăgubire.
(a) Locatara este de acord să despăgubească pe Locator pentru  toate răspunderile, penalităţile, pierderile, daunele, costurile, cheltuielile, motivele de acţiune, pretenţiile sau hotărârile judecătoreşti ivite ca urmare a decesului, vătămării corporale, vătămării personale sau daunelor aduse proprietăţii rezultate ca urmare a: (i) oricărei situaţii ivite în  legătură cu sau rezultând dintr-un eveniment în sau în legătură cu Locaţia pe durata Termenului, (ii) neglijenţei sau conduitei greşite intenţionate a Locatarei sau agenţilor, angajaţilor şi contractanţilor Locatarei, oriunde se iveşte, sau (iii) unui Caz de culpă a Locatarei sau angajatilor ei. Prevederile prezentei Secţiuni se vor aplica chiar daca contractul a expirat  sau a incetat  înainte de termen.

Secţiunea 12.  Cazuri de culpă ale Locatarului
Fiecare dintre următoarele va constitui un caz de culpă a Locatarului în baza prezentului Contract de Închiriere (fiecare, un ”Caz de culpă a Locatarului”):

(a) Neefectuarea de către Locatar, la data scadentă, a oricărei plăţi prevăzute în prezentul Contract de Închiriere;
(b) Nerealizarea de catre chirias in termenul stabilit a investitiilor asumate;

(c) Neîndeplinirea de către Locatar a oricăror clauze, condiţii sau prevederi semnificative ale prezentului Contract care trebuie îndeplinite de Locatar, altele decât cele care prevăd efectuarea unei plăţi către Locator, atunci când această neexecutare continuă timp de 10(zece ) de zile după înştiinţarea scrisă trimisă de Locator Locatarului;
(d)  Evacuarea sau abandonarea Locaţiei de către Locatar;  
(e)  Sub-închirierea de către Locatar a spatiului fara acordul Locatorului;
(f) faptul ca locatarul nu mai realizeaza servicii de medicina veterinara in spatiul inchiriat;
Secţiunea 13.  Remedii.
La data ivirii unui Caz de culpă a Locatarului, Locatorul vor avea dreptul:

(a) să rezilieze de plin drept imediat prezentul Contract de Închiriere împreună cu toate drepturile Locatarului, prin trimiterea unei înştiinţări scrise acesteia cu privire la rezilierea acestui Contract de Închiriere (fără a fi necesară intervenţia instanţei de judecată sau altă formalitate), caz în care Locatorul poate recupera de la Locatara valoarea: (i) sumei oricărei chirii neachitate sau contravaloare utilitati corespunzătoare perioadei de timp anterioare datei rezilierii; (ii) oricărei alte sume necesare pentru a despăgubi Locatorii cu privire la toate prejudiciile rezultate ca urmare a neîndeplinirii de către Locatar a obligaţiilor sale. 

(b) În cazul ivirii unui Caz de Culpă a Locatarului, Locatorul va avea dreptul, de asemenea, să schimbe încuietorile Locaţiei (fără să fie necesară intervenţia instanţei de judecată sau altă formalitate) , să reintre în Locaţie şi să îndepărteze toate persoanele şi bunurile din Locaţie. Locatorul poate stoca bunurile îndepărtate din Locaţie într-un depozit public sau în alt loc, pe cheltuiala şi în contul Locatarului. 

                              Secţiunea 14.  Încălcarea Contractului de către Locator

Locatarul poate rezilia prezentul Contract de Închiriere, cu condiţia îndeplinirii următoarelor cerinţe:

(a) Nu se va considera că Locatorul este  în culpă decât daca acestia nu-şi îndeplineste obligaţiile solicitate de Locatar în termen rezonabil dar în nici un caz mai târziu de 10 zile de la data înştiinţării scrise trimise de Locatar în care se menţionează că Locatorul nu şi-a îndeplinit aceste obligaţii; 
(b) În cazul în care obligaţia este stabilită ca fiind semnificativă şi împiedică Locatara să folosească Locaţia, atunci chiria va fi scazuta proportional cu timpul si cu partea imobilului de care locatara a fost lipsita, sau Locatar poate rezilia prezentul Contract de Închiriere.

(c) Locatorul se obliga sa asigure Locatarului netulburata folosinta a spatiului inchiriat ;
(d) Locatorul garanteaza pe locatara despre dreptul lui de a dispune de spatiu si de posibilitatea legala de a-l inchiria, precum si contra tuturor viciilor care impiedica sau miscoreaza folosirea spatiului inchiriat, sub sanctiunea prevazuta de art.1791 si art.1792 Cod civil.
Secţiunea 15.  Penalităţi de întârziere.

In cazul în care o sumă datorată de Locatara nu este primită de Locator la data scadentă, atunci fără nici o cerinţă de înştiinţare a Locatarul, aceasta va achita Locatorului o penalitate de întârziere egală cu 0,1 % din suma restantă, pe zi de întârziere. Părţile sunt de acord că penalitatea de întârziere reprezintă o estimare corectă şi rezonabilă a costurilor pe care Locatorul le va suporta ca urmare a plăţii cu întârziere de către Locatar. Acceptarea penalităţii de întârziere de către Locator nu va constitui o renunţare la culpa Locatarului cu privire la suma restantă, nici nu va împiedica pe Locator să exercite orice alte drepturi şi remedii în baza prezentului Contract de Închiriere.

Secţiunea 16.  Înţelegere integrală.
Prezentul Contract de Închiriere constituie înţelegerea integrală dintre Locator şi Locatar şi nu există alte convenţii sau declaraţii între părţi, cu excepţia celor exprimate în acest Contract de Închiriere. Nu există convenţii verbale între Locator şi Locatar care să afecteze prezentul Contract de Închiriere iar acest Contract de Închiriere înlocuieşte şi anulează toate negocierile şi înţelegerile anterioare, dacă există, dintre Locator şi Locatar cu privire la obiectul prezentului Contract de Închiriere. Prezentul înscris nu va fi legal opozabil decât în momentul semnării sale atât de reprezentantii legali ai Locatorului cât şi de reprezentantul legal al Locatarului. Nici o modificare sau schimbare ulterioară a prezentului Contract de Închiriere nu va fi opozabilă decât dacă este efectuată în scris şi semnată de reprezentantii legali ai Locatorului şi reprezentantul legal al Locatarului.  

Secţiunea 17.  Înştiinţări.
Toate înştiinţările şi alte comunicări cerute sau permise de prezentul Contract de Închiriere sau de lege care trebuie trimise sau date celeilalte părţi vor fi în scris şi vor fi considerate ca fiind date atunci când sunt înmânate personal părţii căreia îi sunt adresate sau, în locul înmânării personale, la data expedierii unei scrisori recomandate, cu confirmare de primire.

Secţiunea 18.  Predarea Locaţiei.
(a) Din momentul expirării sau încetării înainte de termen a prezentului Contract de Închiriere, în termen de zece (10) de zile Locatara va evacua şi va preda Locaţia Locatorului in aceeaşi stare cu cea existentă la Data Începerii Locaţiunii. 

(b) În cazul în care Locaţia nu este astfel predată la data expirării sau încetării acestui Contract de Închiriere, în cazul desfiinţării Contractului din culpa Locatarului, Locatarul va achita Locatorului o chirie egală cu dublul sumei Chiriei pe zi până la executarea obligaţiei (pretul chiriei /luna impartit la zilele de intarziere). Această penalitate se va acumula până la evacuarea Locaţiei în conformitate cu prezentul Contract şi predarea acesteia în starea stabilită. 

Secţiunea 19.  Soluţionarea disputelor.
(a) Părţile vor încerca să soluţioneze în mod amiabil orice dispută dintre acestea privind prezentul Contract de Închiriere (denumită în continuare “Disputa”). 

(b) Toate disputele ivite din sau în legătură cu prezentul Contract care nu au fost soluţionate conform lit. (a) de mai sus, vor fi solutionate de instantele competente de la domiciliul Locatorului.

Secţiunea 20. Desfiinţarea Contractului înainte de termen

(a) Locatarul are dreptul să denunţe Contractul de Închiriere pe bază de înştiinţare scrisă prealabilă trimisă Locatorului cu cel puţin 30 de zile înainte de Data Denunţării Contractului. În înştiinţare se va menţiona Data Denunţării Contractului. Înştiinţarea va fi inregistrata la registratura Locatorului, sau prin scrisoare recomandata cu confirmare de primire.

(b) Înştiinţarea nu va produce efecte dacă nu respectă cerinţele prezentei Secţiuni, sau dacă este comunicată altfel decât în conformitate cu prezenta Secţiune, sau dacă, la Data Denunţării Contractului, orice plată în baza acestui Contract de Închiriere, scadentă la data sau înainte de data respectivă, nu a fost achitată, sau dacă, la Data Denunţării Contractului, Locatara sau orice altă persoană rămân în posesia sau ocupă în continuare Proprietatea, sau la Data Denunţării Contractului există o încălcare semnificativă a oricăreia dintre obligaţiile Locatarei conform prezentului Contract de Închiriere, cu privire la repararea şi starea Proprietăţii, care a fost notificată Locatarei de către Locator în scris, cu cel puţin o (1) lună înainte de Data Denunţării Contractului.

(c) Desfiinţarea prezentului Contract de Închiriere în conformitate cu această Secţiune nu va prejudicia drepturile sau remediile Locatorilor cu privire la orice încălcare de către Locatara a obligaţiilor sale contractuale. 

Secţiunea 21. Prelungirea Termenului.

(1)Prezentul contract se poate prelungii cu o durata de cel mult 2 ani la cererea Locatarului transmisa Locatorului cu cel puţin 30 de zile înainte de Data Prelungirii, sub conditia intrunirii cumulative a urmatoarelor:

a) Locatarul a achitat chiria la termenele convenite fara a avea macar o singura intarziere;

b) Locatarul a respectat fara exceptii toate celelalte clauze contractuale; locatarul nu este inregistrat cu debite catre bugetul local;

c) Locatarul nu se afla in procedura de dizolvare/lichidare sau nu se afla in procedura de insolventa sau faliment;

 (2) Desfiinţarea sau prelungirea prezentului Contract de Închiriere în conformitate cu această Secţiune nu va prejudicia drepturile sau remediile Locatorului cu privire la orice încălcare de către Locatara a obligaţiilor sale contractuale. 

Section 22 Dispoziţii finale

Documentatia de atribuire este parte a prezentului contract de inchiriere si va fi luat in considerare la interpretarea clauzelor contractuale.

Prezentul Contract de închiriere a fost semnat azi ___________________________ la sediul Primariei Poiana Marului  în 2 (două) exemplare pentru parti 
                       LOCATOR                                                                                         LOCATARA

FORMULARE SI MODELE DE DOCUMENTE
Formularul 1 – SE DEPUNE ANEXAT PLICULUI EXTERIOR
Ofertant/denumire completa                             Inregistrata la Registratura Primariei Poiana Marului 
 __________________________                                                   sub nr. ______/___________

SCRISOARE DE INAINTARE
Catre

PRIMARIA COMUNEI POIANA MARULUI

              Ca urmare a anunturilor publicitare prin care Primaria Poiana Marului anunta organizarea licitatiei publice pentru inchirierea unui SPATIU PENTRU INFIINȚARE CENTRU DE RECOLTARE ANALIZE MEDICALE la adresa din Comuna Poiana Marului, str. Principală nr. 188, va transmitem alaturat plicul sigilat conform indicatiilor FISEI DE DATE A LICITATIEI.
Data completarii ________                                                        Semnatura ______________
Formularul 2 – SE DEPUNE IN PLICUL INTERIOR

Ofertant/denumire completa                                     

 __________________________                                                   

FORMULAR OFERTA

Subscrisa ____________________________________________ examinand documentatia de atribuire
intocmita pentru organizarea licitatiei publice pentru inchirierea spatiului situat la etajul Căminului Cultural de la adresa din Comuna Poiana Marului str. Principală nr. 188 IN SCOPUL INFIINȚĂRII UNUI CENTRU DE RECOLTARE ANALIZE MEDICALE si cerintele solicitate, formulam urmatoarea ofertă:

Pretul /mp/luna oferit pentru inchrierea spatiului este de: _______lei/mp/luna

Aceasta oferta financiara are caracter obligatoriu pe toată perioada de valabilitate cuprinsa intre momentul deschiderii ofertei si pana la momentul incheierii contractului de inchiriere

Data completarii ________                                           Semnatura ofertant/reprezentant legal     

                                                                                                                ______________   

Formularul 3 – SE DEPUNE IN PLICUL EXTERIOR
Ofertant/denumire completa                                     
 __________________________                                                   
FISA INFORMATII

DENUMIRE: ______________________________________

SEDIU: ____________________________________________________________

PUNCT DE LUCRU ______________________________________________________________

COD FISCAL ________________

INREGISTRARE ORC ________________________________________
TELEFON: _________________________

EMAIL _______________________

REPREZENTANT LEGAL

CONT /IBAN ____________________________________________________

BANCA _______________________________________________________
Data completarii ________                                           Semnatura ofertant/reprezentant legal     

                                                                                                                ______________   
Formularul 4 – SE DEPUNE IN PLICUL EXTERIOR
Ofertant/denumire completa                                     
 __________________________                                                   
DECLARATIE PE PROPRIA RASPUNDERE

                       Subsemnatul__________________________________identificat cu CI/BI seria _______ nr. ____________ domiciliat in _______________________________________________ in calitate de reprezentant legal al ofertantului ________________________________________________________    cunoscand prevederile art. 326 cod penal privind “falsul in declaratii” declar pe propria raspundere urmatoarele:

· am luat la cunostinta despre prevederile documentatiei de atribuire si ale contractului de inchiriere;
·  nu ma aflu in situatia de a fi fost desemnat câștigător la o licitație publică anterioară privind bunurile statului sau ale unităților administrativ-teritoriale în ultimii 3 ani la care sa nu fi încheiat contractul ori sa nu fi plătit prețul, din culpa proprie. 
· impotriva ofertantului _____________________________________________________ nu s-a deschis procedura insolventei/reorganizarii judiciare sau falimentului.
Formulez prezenta declaratie pentru participarea la licitatia organizata de Primaria Poiana Marului pentru inchirierea spatiului situat la etajul Căminului Cultural de la adresa din Comuna Poiana Marului str. Principală nr. 188 PENTRU INFIINȚARE CENTRU DE RECOLTARE ANALIZE MEDICALE  
Data completarii ________                                                       Semnatura reprezentant legal ofertant     

                                                                                                                            ______________   
Formularul 5 – SE DEPUNE IN PLICUL EXTERIOR

Ofertant/denumire completa                                     

 __________________________                                                   

DECLARAȚIE

privind acordul pentru prelucrarea datelor cu caracter personal
            Subsemnatul __________________________________________ domiciliat ______________________ ______________________________, jud. _________________, posesor al C.I. seria _______, nr. ________________, eliberată de SPCLEP _______________________ la data de __________________, in calitate de reprezentant legal al _____________________________________ ofertant la procedura de licitatie organizata de Primaria Poiana pentru inchirierea spatiului situat la etajul Căminului Cultural de la adresa din Comuna Poiana Marului str. Principală nr. 188 PENTRU INFIINȚARE CENTRU DE RECOLTARE ANALIZE MEDICALE, DECLAR CĂ:

a) Am fost informat cu privire la prevederile Regulamentului nr.679/27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) adoptat de Parlamentul European și Consiliul Uniunii Europene.Am fost informat(ă) că, în conformitate cu prevederile Legii nr. 677/2001, cu modificările și completărileulterioare, beneficiez de dreptul de acces, de intervenție asupra datelor mele și de dreptul de a nu fi supus unei decizii individuale.

b) Am fost informat că datele mele cu caracter personal urmează să fie prelucrate și stocate în cadrul Primariei Poiana Marului;

c) că prelucrarea datelor mele cu caracter personal este necesară în vederea îndeplinirii obligațiilor legale ce îi revin Primariei Poiana Marului in desfasurarea procedurii de licitatie precum și în scopul intereselor și drepturilor ce îmi revin.

d)Am fost informat ca datele mele cu caracter personal pot fi comunicate de Primaria Poiana Marului autorităților publice precum și altor instituții abilitate.

e) Am fost informat că am dreptul să îmi retrag consimțământul în orice moment printr-o cerere scrisă, întemeiată, datată și semnată la sediul Primariei Poiana Marului, exceptând cazul în care prelucrarea datelor mele cu caracter personal este necesară pentru îndeplinirea obligațiilor legale ce îi revin operatorului precum și în scopul intereselor și drepturilor ce îmi revin.  În consecință, îmi dau consimțământul pentru prelucrarea, transmiterea și stocarea datelor cu caracter personal în cadrul Primariei Poiana Marului precum și instituțiilor abilitate.

Data completarii ________  

                                                                             Semnatura reprezentant legal ofertant ______________   



